Projecte d'Ordenació de la Forest C.U.P. 133 "Selva i Serra" d’Anàs

Estat Socioeconòmic

4.4- Elements singulars de l’estat socieconòmic
     
Abans de realitzar la zonificació i seleccionar els itineraris a dissenyar, s’han d’inventariar tots els elements que puguin presentar un interés important per a la interpretació i que siguin importants a l’hora de planificar.

Al realitzar l’inventari i revisar cadascuna de les àrees d’estudi en que es divideix el territori per ser analitzat (legal, natural, forestal, i socioeconòmic), han aparegut molts punts d’interés i s’ha generat una important informació que serviria de base per a desenvolupar aquest punt. Tota aquesta informació, ha sigut diferenciada en dos blocs, un, que ja s’ha descrit a l’estat natural ( elements singulars de l’estat natural) i l’altre que és aquest punt. És doncs, aquest el moment de revisar-los i analitzar-los, generant la informació de possible ús en cas d’acabar seent els definitius punts d’interés. Tota aquesta informació apareix al mapa 1.4.1.

Així doncs, per tal de realitzar aquesta tasca, es seguirà un ordre en la descripció dels elements d’interés, seguint el següent esquema:

Taula I.4.14 Recursos on hi ha elements d’interés a inventariar Font: ADF MigPallars
	Recursos a inventariar
	Elements

	1
	Elements del patrimoni cultural
	· Històric-artístic-arquitectònic

	2
	Elements relacionats amb les activitats i els usos tradicionals
	· Els camins

· Mètodes antics de producció de fusta

· Ramaderia i agricultura


A continuació es descriuen i inventarien tots aquests elements interessants per determinar posteriorment una correcta zonificació i aconseguir els objectius plantejats.

De cadascú dels elements, s’ha realitzat una fitxa amb la descripció interpretativa, la fotografia, i un índex de referència que serveix per indicar l’element al mapa d’elements d’interés (mapa 1.4.1). 

4.7.1- Elements del patrimoni cultural. Les contruccions populars
La intensa història d’aquestes valls i el aïllament que fins fa trenta anys van patir, han deixat tot un seguit de testimonis que recorren els camins i els indrets de les seves terres. Són sobretot testimonis d’una vida quasi completament dedicada a la ramaderia, junt algun testimoni de fets històrics com la guerra d’Espanya (guerra civil), o altres activitats com la religiosa o la fustanera. Tots aquests indrets són potencialment elements singulars per a aquest projecte, punts de gran interés per a la interpretació del paisatge i de la cultura i punt de motivació per a l’activitat excursionista. 

Les construccions motivades per la ramaderia estan sempre dintre o al costat dels pletius. Els pletius són els llocs apropiats pels pastors, des de temps immemorial, per fer-hi jeure a la nit el bestiar de llana, on fan vida en comú els pastors i els ramats, estan situats als sárrats en llocs pendents, perquè si plou o fa alguna tempestat, el bestiar es pugui escapar de pressa, la qual cosa no podria fer si fos un lloc enclotat (Violant R, 2001). A continuació es descriuran breument cadascuna de les construccions que es poden trobar.

Taula I.4.14. Construccions tradicionals presents al Pallars Sobirà. Font: Pròpia& Violant R, 2001 
	Tipologia de construcció
	Descripció

	Les contruccions ramaderes:

	Els abrics o coves naturals
	Són molts els pletius, en què no hi ha cabana, on els pastors passen la nit arrecerats a sota d’algun marge, roc gros o, millor, en qualsevol caburtxòta en una balma o un forat de roca. Les caburtxotes o abrics naturals estan formats per unes quantes pedrotes grosses que formen una rudimentària cabana natural.

	Les bordes
	Són uns edificis molt rudimentaris que es troben escampats pels prats i els conreus de la comarca. A les bordes s’hi magatzena l’herba dallada a l’estiu i hi fan anar els animals a l’hivern a consumir-la, i amb els mateixos fems que hi deixen abonen els prats en venir la primavera.

Són construccions generalment de dues plantes. La planta baixa, a la qual hi ha esl corràls o estables, on es refugiava al ramat els dies de molt de fred o s’estabulaven durant un temps, i la planta de sobre que fa de paller, i que servien als ramaders per a magatzemar tot el que es segava durant els últims mesos de primavera, els d’estiu i els primer de tardor. En totes les bordes, hi  ha un petit departament destinat a fer de foc, per tal que el bordaler s’hi pugui fer el menjar i escalfar-ser. Igualment també eren emprats per a viure durant la temporada de dall. 

	Els orris
	Eren una mena de bordetes de planta quadrada, amb una petita porta set o vuit pams aixecada del sol. A Selva i Serra no queda cap. Si que hi ha aprop de Tavascan i de Lladorre (Ribera de Cardós) i per tant es probable que a la forest en estudi també hi hagués.

	Les cabanes
	Són petites construccions situades en llocs distanciats dels pobles, normalment en zones de prats alpins, que serveixen als ramaders per refugir-se del temps i per passar la nit. Son de planta circular, de vegades en forma de ferradura, d’una sola cambra i arredossades sempre en una roca o pigall gros, aprofitant una petita balma

	Els aixoplucs
	Són refugis molt senzills, noralment recolsats en alguna vessant o pedra gran, que serveixen per refugiar-se d’una tempesta pasatgera, o momentàneament del fred. A vegades és diferencien de les cabanes per ser més senzilles però generalment són sinònim i s’utilitzen per descriure la mateixa construcció.

	La cabaneta dels corderets
	En molts pletius dels conreus hi ha una cabaneta tancada amb una pedra grossa que serveix per deixar-hi  els corderets nascuts durant la nit a la pleta per tal de no haver-los de traginar a coll tot el dia.

	Els corrals
	Fets amb una paret seca però sense tanca ni porta, on els pastors van deixant esl animals així que esl van trobant pels pasturatges per tal d’anar –los agrupant en treure’ls de la muntanya. A la nit aquests corrals són tancats, amb la cabana del vaquer en un costat de dins de la pleta. També serveixen per tancar els animals ferits, malalts, i les femelles prenyades.

	Els resguards del vent
	Són parets de pedra, realitzats per protegir-se del vent mentre es vigila el ramat. Solent estar en carenes i llocs molt exposats al vent. 

	Els empedrats de camins
	El continu pas de grans ramats desfeien els camins, que acababen seent en molts casos torrenteres. Per tal motiu, els trams més freqüentats i els passos entre valls, eren empedrats, inclòs en llocs molt llunyans als pobles.

	Els murs
	Utilitzats com a marges per delimitar els prats, alhora, servien com a infraestructures per frenar l’erosió.

	Les faixes
	Era una de les maneres d’organitzar-se per dallar els prats, molts cops mitjançant murs es guanyava terreny a la vessant de la vall per evitar l’erosió. Aquests troços prenien forma de faixes. 

	Les contruccions religioses:

	Les capelles
	Són mostres de veneració en llocs sagrats, normalment llocs on es realitzen encara avui els aplecs dels pobles. A la forest Selva i Serra, no hi ha cap de capella

	Les ermites
	Igualment són construccions religioses de gran valor cultural. Al Mig Pallars, sovint són romàniques. A la forest en estudi, no hi ha cap ermita.

	Les construrcions relacionades amb l’activitat agrícola

	Les canalitzacions d’aigua
	Són derivacions que es fa des del riu cap als horts per regar-los, sempre aprop dels pobles, que és on estan els horts. Algunes són força ingenyioses.

	Els hortets
	Són faixes de bona terra en llocs planers al voltant del poble on la gent del país acostuma a fer les verdures que necesiten d’una cura major. Per motius del fred i l’aïllament es costum en aquestes terres que cada poble tingui els seus horts al voltant.

	Construccions històriques

	Restes mitjevals
	Restes del feudalisme mitjeval, es conserven a tot el Pallars. A la forest d’Anàs no queda cap resta d’aquesta època antiga.

	Restes de la guerra civil
	La guerra civil espanyola va tenir un dels seus fronts més actius just en aquestes valls del Pallars. La carena de Selva i Serra, va ser front durant la guerra civil, i queden restes d’aquell tràgic record. D’aquella època queden vestigis i històries.

	Àntics pobles
	El despoblament que ha sofrit el Pallars durant el segle XX, ha deixat més d’un poble abandonat. Al municipi de Vall de Cardós, no hi ha cap poble despoblat.


S’ha realitzat un petit inventari d’elements constructius de la zona d’estudi, ja que aquest punts passen a ser elements d’interés per a la planificació de la forest. Aquest inventari s’ha dividit en diversos blocs, un primer destinat a les bordes, i un segon bloc destinat als altres elements constructius ramaderes d'interès, i un tercer referit a elements del patrimoni cultural.

Per a cadascun dels elements inventariats, s’ha realitzat una fitxa indicant; el topònim, les particularitats de cada element interessants per a la posterior interpretació, la fotografia de l’element, i un índex que fa referència a la disposició de l’element al mapa 1.4.1. En la casella de particularitats, anomenada elements d'interès, s’analitzen les construccions, l'accessibilitat, l’estat de conservació, el cromatisme del lloc, la vegetació i finalment hi ha un apartat d’observacions. La informació que és mostra en aquesta casella, és molt vàlida, en cas de ser aquest element un punt d'interès elegit com a lloc on ha d’haver una la futura interpretació en els itineraris resultants.
Les bordes

Al parlar de les pastures comunals, s’ha destacat la importància de les construccions ramaderes, en concret de les bordes, en l’activitat ramadera tradicional de la comarca.

La borda és un edifici amb finalitats ramaderes situat lluny del poble i que per regla general consta d’una quadra a la part baixa, un paller a la part alta i a vegades una petita vivenda pel ramader.

Els ramaders passaven llargues èpoques a la borda. Quan es fonia la neu el ramader pujava amb els seus animals per pasturar els primers brots d’herba, per complement els hi donava l’herba seca que quedava al paller. Quan arribaven les calors de l’estiu, els animals pujaven a les pastures alpines. Durant l’agost, quan ja havia dallat l’herba dels prats de prop del poble, el ramader pujava a dallar els prats de les bordes. Finalment, a la tardor quan el fred era més intens a l’alta muntanya, els animals tornaven a les bordes per aprofitar el darrer rebrot de l’herba, i consumien l’herba dallada a l’estiu. Normalment restaven allí fins que la neu els en treia.

Totes les bordes de la forest Selva i Serra, són de propietat privada, i per tant, no es farà un inventari de les bordes existents, tot i que s’aconsella realitzar-ne d’un amb la línia d’ajuts corresponent, que té la Generalitat de Catalunya.

Foto I.4.2. Borda particular en un enclavat de la forest.

Inventari d’elements de la guerra civil a la forest Selva i Serra d’Anàs.

Aquest episodi  que va  marcar  profundament el tarannà de la gent de la Vall, al igual que a la resta de Catalunya, també va deixar una emprenta en molts llocs de la seva geografia.
Degut a la preocupació del municipi per rescatar aquesta part de la història i valoralitzar el patrimoni de les forests, es va encarregar fer un estudi sobre aquest patrimoni a les forests de Surri i Anàs. Aquest estudi es diu: “Projecte de recerca i disseny dels itineraris d’interpretació de la guerra civil al T.M de la Vall de Cardós” (Ródenas, X; Pou A., Gimeno M., Canals J. 2004). Ha de servir, aquest treball, com un inventari d’elements de la guerra civil, i es refereix a ell per gestionar qualsevol cosa relacionada amb aquest patrimoni, o a la gestió del bosc en relació a aquest patrimoni. A continuació es mostren alguns fragments del treball, què sembla interessant recollir-los i exposar-los en aquest punt. Aquest estudi, inventaria un total de 46 elements entre les forests de Surri i Anas, amb una fitxa descriptiva per cadascún d’ells (coordenades, fotos, descripció, mesures, característiques,...). A més a més, d’una proposta d’itineraris per recòrrer ambdues forests, que es recuperaran en la part de planificació.
La guerra civil a la forest Selva i Serra d’Anàs
 Avui gairebé 70 anys desprès d’aquells fets, les defenses d’uns i altres - bunquers Trinxeres i altres elements -  en més o menys bon estat de conservació, ens ofereixen un testimoni excepcional d’uns fets  colpidors dels quals en foren protagonistes els nostres avis i pares

Foto I.4.3. Serra d’Aurati. Es veu la coma de Burg al fons i a sota una espitllera de la guerra civil
Per a aquells que no estiguin familiaritzats amb la història de la Guerra Civil cal consignar que, immediatament després de la rebel·lió militar, el 18 de juliol del 1936, les forces triomfadores d’Aragó i de Navarra, d’un costat, i de Catalunya, de l’altre – és a dir, “nacionals” o “franquistes”, d’una banda, i republicans o “rojos”, de l’altra –, van trobar-se prop d’Osca, de Saragossa  i de Terol, quedant establerta així una línia de front que anava de nord a sud de tot l’Aragó i que no es va alterar substancialment fins al mes de març del 1938, quan es va iniciar la gran ofensiva nacional que obligà els republicans a retirar-se cap a Catalunya.

El dia 6 d’abril del 1938 les forces nacionals de la 63 Divisió, unitat integrant de l’anomenat Cuerpo de Ejército de Navarra, entren al Pallars sota el comandament del tinent coronel, en funcions de general, Eli Rolando de Tella i Cantos.

 La penetració dels nacionals, procedents del Pont de Montanyana, fou pel port de Monllobar  direcció a Talarn per tal de passar a l’altre costat del embassament de Sant Antoni i ocupar la central hidroelèctrica de Talarn, objectiu important per a les tropes nacional ,que de aquesta forma  aconseguien  el control de part del subministrament d’energia elèctrica a les fàbriques de Barcelona. 

Sigui com sigui, el fet es que les tropes nacionals, l’endemà, ocuparen Tremp i els dies següents la resta del Pallars:

Dia 12 de Abril “  Se hace un reconocimiento ofensivo hacia el Valle de Arán. Se ocupan los pueblos de Rialp, Llesuy, Surp, Llavorsí , Escaló, Esterri de Aneo donde se adquieren de que hay fuerzas enemigas en el Puerto de la Bonaigua........

El dia 15 arribà a Esterri tropes de la 62 Divisió, del mateix Cos d’Exèrcit procedents de l’àrea de Camarasa, sota el comandament del general Antonio Sagardía Ramos, militar jubilat per la llei d’Azaña i que quan els militars es varen aixecar es va posar a les seves ordres. El dia 20 aquestes forces havien ocupat la Vall d’Aran i havien arribat a la frontera. En només uns dies i amb moltes  poques baixes, l’exèrcit nacional ocupà gairebé tot el Pallars. Incomprensiblement – i sobre aquest fet hi ha diferents teories – les tropes nacionals no continuaren aleshores llur ofensiva i llur progressió cap a la vall del Segre i es quedaren al Pallars, situant-se  als cims pròxims paral·lels al riu Noguera. Allí s’atrinxeraren i hi romangueren tot al llarg del 1938 fins al gener-març del 1939. A la Conca, aquesta línia de front s’establí en terreny més pla, però aprofitant també els possibles avantatges del terreny. El front Pallares va quedar establert en una línia que començava a Terradets i passava, en el primer sector, de sud a nord, per la serra del Cucut, la Campaneta, Porredó, Mont de Conques, Sant Corneli, Roc de Pessonada, i Llania. Totes aquestes posicions eren ocupades per les tropes de la 63  Divisió, la de Tella, que tenia el comandament general a la Pobla de Segur. Després de Llania, el front, guarnit amb tropes de la 62 Divisió, la de Sagardia, amb seu a Sort, continuava cap al nord  per Esplà, tossal de Sant Mauri, Bovet, Costa negra, les Pedres d’Auló, Biuse, Valadredo, Serelles, coll de Bana, Cuco, Calvo i Campirme.

Es evident que els nacionals establiren aquest front amb propòsits defensius, per tal d’anar preparant accions en altres front o bé per donar temps de recuperar forces per continuar, arribat el moment, l’ofensiva interrompuda. El paper ofensiu, doncs, havia de correspondre a les tropes de la República.

Un cop reorganitzat l’exercit de la República, després de la desfeta de l’ofensiva nacional, aquest desplegà les seves forces establint una línia paral·lela  a la que formaren el nacionals. El X Cos d’Exèrcit, amb la comandància a la Seu d’Urgell i dirigit pel Mayor de Infanteria Miguel Gallo Martínez, desplegà les forces cap a Sant Joan de l’Erm i des d’allí les distribuí i situà enfront a les posicions que ocupava la 62 Divisió nacional. L’XI Cos d’Exèrcit, manat pel Tinent Coronel Gil,  desplegà les forces al Pallars Jussà, per tal d’oposar-se a la tropa de la 63 Divisió.

Sigui com sigui, la zona de Cardós fou un front marginal i allí mai hi va haver grans combats, potser per que el propi territori ho fou gairebé impossible. Com s’ha, dit les tropes nacionals havien ocupat el punts alts que dominaven l’entrada i part  de la Vall ; Coll de Bana, Pic de Malls, Cuco , Pla d’Erides ... i així fins arribar al Mont Roig, sempre defensant la vall del Noguera Pallaresa i la carretera a la Vall d’Aran. 

Davant seu i separats per la  pròpia Vall,  tropes  Republicanes del Batallón Pirenaico ocupaven el punts més alts de les muntanyes de la Serra de Niarte , al marge esquerra del riu Cardós, aigües avall. 

Més amunt, davant de Ribera de Cardos, la línia de front republicana continuava  per Pui de Sant Martí , Pui Tabaca i  amb les posicions enfilades sobre la vall  del riu d’Estaon.
En mig dels dos posicions els pobles de Ribera, Surri,  Anas , Estaon i Bonestarre eren pobles on s’havia evacuat als veïns degut a la proximitat del propi front. Malgrat tot, més d’un cop foren visitats per tropes republicanes per tal d’agafar el que necessitaven. Aquestes visites,  si eren detectades  per les tropes nacionals, anaven acompanyades de trets i  foc de morter. 

La pròpia estratègia de la guerra feu que durant el més de Juny les  tropes de la  61 Divisió – que fins  aleshores eren al Pallars Jussà -  traslladessin  el  seu quarter general a Llavorsí i passessin a ocupar el sector que  anava des de la frontera francesa fins Sant Andreu (posició prop del poble de Montesclado).

La 62 Divisió , que fins aleshores defensava aquell sector, es traslladà a  la línia de front que anava des de les posicions de Serelles (Llavorsi) fins el Tossal de Sant Mauri. (Gerri de la Sal). 

En arribar el mes d’Octubre i en previsió de passar l’hivern allí les tropes Nacionals reforcen i adeqüen les seves  posicions  i comencen la  formidable construcció que hi ha al cim del Cuco i als seus voltants.

Gairebé quatre mesos més tard el refugi-fortí del Cuco deixa de ser útil ja que les tropes nacionals han ocupat Catalunya i les tropes Republicanes de la Vall han fugit cap a Andorra o França. 

 Tipus de construcció

A l’estudi referenciat anteriorment, després d’una primera aproximació a la zona d’estudi, és defineixen diferents tipus de construcció. S’ha realitzat una fitxa per a cadascuna d’elles. Els elements inventariats, estan en aquest estudi, i es referència a ell, en cas de voler conèixer amb exactitud aquest inventari. Aquest estudi es pot trobar a l’ajuntament de Vall de Cardós, al PNAP en Llavorsí, o a la oficina comarcal de l’Enginyer forestal comarcal a Sort. Sens dubte, aquest estudi és una peça indispensable d’aquesta ordenció. A continuació es mostra un fitxa per cadascún dels tipus d’elements que són presents al territori d’estudi o a les zones adjacents. Les fotos que es presenten són totes fetes a la forest d’Anàs, tret de Lo Cuco que ja és forest de Surri, però què es mostra per la seva importància.
	1
	Trinxeres

	Element que servien per anar d’un punt defensiu a l’altre d’una manera segura, protegits de trets i canonades. Eren en  forma de ziga –zaga per tal de protegir als soldats en cas de que un obús o morter impactés dins la trinxera.

	2
	Espitlleres (murs)

	Finestres dels punts defensius per on els soldats disparaven amb el fusell o la metralladora

	3
	Xavola

	Cases fetes pels soldats i que hi vivien quan no eren a primera línia

	4
	Pous de tirador

	Forats protegits amb pedres on hi havia un soldat

	5
	Búnquer, Casamata o Niu d’ametralladores

	Defenses fetes amb pedres o ciment , generalment sense sostre, i que servia per tenir-hi instal·lada una metralladora, la qual defensava la posició

	[image: image11.jpg]Construccion de tierra y rollizos .







	6
	Fortí

	Xavoles grans amb espilleres i certa protecció amb sacs terrers

Tipus d’elements presents al territori

A part de les construccions realitzades durant aquest període de la història, la guerra civil va deixar tot un seguit d’elements bèl·lics que es poden, encara, trobar al territori (bales, fil d’alam,…)

Els elements que es poden trobar principalment i per aquest ordre,  tenint com a referència la quantitat del mateixos, són :

· Llaunes:  de sardines  espanyoles , pots de llet condensada, pots de carn de L’Uruguai...
· Munició dels diferent fusells : Alemany, espanyol, mexicà....
· Metralla: porcions d’un projectil, quan ha esclatat, de diferents morters o obusos (bales de canó), excepcionalment s’en pot trobar algun de sencer…
· Trossos de Filferrades : Amb els que es marcaven les trinxeres i cercaven els punts de guaita.
· Objectes personals del militar que varen estar allí: A vegades s’han troben objectes personals com cartes, naips, ampolles,…

Foto I.4.4. Fil ferro utilitzat per envoltar posicions militars o trinxeres.

Les rutes ramaderes. Les cabaneres

El testimoni dels ramaders de primers de segle, va quedar per a nosaltres de la ma de Ramon Violant i Simorra, que va fer un magnífic i ambiciós treball sobre les costums i la vida pastoral de Catalunya i en concret del Pirineu. Aquests testimoni, permet analitzar l’origen d’alguns dels camins que passen per la zona d’estudi i remenar en el sentit d’aquestes rutes, i descubreix la veritable entrada dels ramats foranis cap a l’Alt Aneu.

Per tal de transhumar el bestiar o traslladar-se d’una contrada o comarca a una altra, des de temps immemorials que hi ha establertes les cabanéres. Aquests camins ramaders, junt amb les vies fluvials, són els primers que empraren els nostres avantpassats prehistòrics. La cabanére ha de tenir quaranta passes d’amplada, per tal que el ramat hi pugui passar ben desplegat, a més segons els testimonis dels pobles, van assenyalades de tant en tant, per uns rocs llargs, bo i plantats drets, anomenats fites (Violant R, 2001).

El terme municipal de Vall de Cardós és atravessat per una d’aquestes cabaneres, i Ramon Violant prenent els testimonis de l’època (1920-1930), va descriure aquest camí. S’acompanya aquesta descripció d’un plànol de la província de Lleida on apareixen totes les cabaneres que Ramon Violant, va descriure en aquells anys.
La cabanera que puja de per avall: En deixar el poble d’Àger (la Noguera), s’enfila cap a la serralada del Montsec, passant pel coll d’Ares i seguint pels cims de les serres va cap a Sant Esteve, el Meüll, la cova d’Urp, el terme d’Espluga de Serra i la serra de Camporan, al terme de Pinyana (Pallars).....un branc es bifurca a la Pobleta de Bellveí puja pel barranc de Ruixou cap a l’estany de Montcortés, al pla de Corts, baixa cap a Peramea, Gerri de la Sal (on passa pel pont sobre la Noguera) i d’allí puja cap a Sant Sebastià, poble on fan nit. Després va seguint cap a la serra de Freixa i el bosc de Sant Magí. Allí aquest branc es bifurca en dos, un branc va cap a la Ribera de Cardós i a Tavascan, i l’altre fa cap a Vallferrera.

Els altres brancs en què es divideix a la Guingueta, l’un va cap a Cardós (pujant cap a Dorve, Campirme, Perafita i cap a Tavascan) i l’altre a Tírvia....(Violant R, 2001)

Figura I.4.5 Mapa de les cabaneres descrites per Ramon Violant, s’hi pot veure recuadrat  aproximadament el terme municipal de Vall de Cardós, i les cabaneres que el creuven. Font: Violant R, 2001.

Mapa de les cabaneres descrites per Ramon Violant.





Tot i ser l’entrada a la Vall d’Estaon, i estar recorreguda per camins ramaders, concretament per la forest d’Anàs no passava cap d’aquestes rutes i de fet, no queda cap constància d’una possible cabanera. S’enquadra en vermell la zona d’estudi.

